ศาลสั่ง กทม.-เขตปทุมวันรื้อด่วนอาคารสูงซอยร่วมฤดี หลังล่าช้าเกือบ 2 ปี
วันนี้ (30 ก.ย.2559) นพ.สงคราม ทรัพย์เจริญ ผู้ฟ้องคดี พร้อมด้วยนายเฉลิมพงษ์ กลับดี หัวหน้าศูนย์ทนายความอาสา มูลนิธิเพื่อผู้บริโภค เข้ารับฟังคำสั่งศาลปกครองกลาง หลังจากที่ผู้ฟ้องคดี พร้อมชาวบ้านซอยร่วมฤดี 24 คน ยื่นคำร้องขอให้ศาลปกครองกลางไต่สวนข้อเท็จจริง กรณีพบว่า ผู้อำนวยการเขตปทุมวันและผู้ว่าราชการกรุงเทพมหานคร ผู้ถูกฟ้อง ไม่ได้ดำเนินการแก้ไขความสูง ของอาคารโรงแรมดิเอทัสและเซอร์วิส อพาร์ทเมนต์ ดิเอทัส เรสซิเดนซ์ ภายในซอยร่วมฤดี ซึ่งก่อสร้างขัดต่อกฎหมายควบคุมอาคารปี 2522 โดยเป็นอาคารที่สูงเกินกว่ากฎหมายกำหนดและมีเขตความกว้างติดถนนสาธารณะไม่ถึง 10 เมตร ตามที่ศาลปกครองสูงสุดมีคำพิพากษาไปเมื่อวันที่ 2 ธ.ค.2557นายเฉลิมพงษ์ กล่าวว่า ผ่านมากว่า 2 ปี แต่ผู้ถูกฟ้องไม่ปฏิบัติตามคำพิพากษาของศาลที่ให้ปรับลดชั้นของอาคาร หรือรื้อถอนอาคารภายใน 60 วัน นับแต่มีคำพิพากษา แต่กลับสั่งให้บริษัทเจ้าของอาคาร 2 บริษัท ห้ามบุคคลใดใช้ หรือเข้าไปในอาคารเท่านั้น จึงเห็นว่าผู้ถูกฟ้องจงใจช่วยเหลือ ประวิงเวลาการบังคับคดีทั้งที่ศาลปกครองสูงสุดมีคำพิพากษาถึงที่สุดแล้วศาลปกครองกลางพิจารณาแล้ว มีคำสั่งให้สำนักงานเขตปทุมวันและกรุงเทพมหานคร ปฏิบัติตามกฎหมายควบคุมอาคารและเข้าปรับปรุงอาคารดิเอทัสให้เป็นไปตามที่กฎหมายกำหนดโดยเร็ว
ศาลปกครองกลาง มีคำสั่งบังคับคดีให้สำนักงานเขตปทุมวันและกรุงเทพมหานคร ปฏิบัติตามกฎหมายควบคุมอาคาร โดยปรับปรุงอาคารโรงแรมภายในซอยร่วมฤดี
ซอยร่วมฤดี,อาคารสูงซอยร่วมฤดี,รื้ออาคาร,รื้ออาคารสูง,ไทยพีบีเอส,ThaiPBSnews,โรงแรมดิเอทัส